en da en en da nn fy en sv da en da ro da da en de ro da da da en en da en en sv de de fi en id de en da uk tr da da da da en fr en de da en nb en da da en en en da da da da en en en nn da da en en en sv da en de de da da da en de nb en da en da da nl da en en en nn da en it da en da en pl da de da da da en de de da pl da da da da en en et da da da en fr da da da da da en fr de da da da da en en da da da da en en nb da da en da da nn da de en de nl da da da da en en de da da en en de en da da da en de en da da da en de et en da da en en en da da en nl da tr da en en da nn fy en sv da en da ro da
UNF Matematik Camp 2022 |
Hej! Jeg hedder Anne-Kristine, men i kan bare kalde mig AK. Jeg er faglig på Matematik Camp og jeg skal undervise i Kombinatorisk spilteori sammen med Mathias. Til daglig læser jeg Matematik på KU, hvor jeg er på mit andet år af min kandidat. Jeg har været arrangør på Matematik camp siden 2017 og det er mit andet år som underviser.
Jeg kan godt lide at være kreativ, at danse og spille brætspil med mine venner.
Fun fact: Jeg har været med i Matematik Revyen lige så lang tid, som jeg har været arrangør på Matematik Camp.
Halløj jeg hedder Anne jeg er 22 og jeg er kostansvarlig eller rettere madmor på campen. Til daglig læser jeg kemi på SDU hvor jeg meget gerne skulle blive færdig med min bachelor til sommer. Jeg har været frivillig i UNF i en del år og har været med på 4 andre camps hvor jeg har hygget i køkkenet. Så hvis der er nogle ekstra ønsker til maden så er det mig man skal snakke med. Fun fact det der med 22 kommer ikke til at holde hele campen for jeg er så heldig at fejre min fødselsdag i godt UNF selskab.
Goddag til jer alle. Navnet er Bjørk, og jeg er faglig hjælper. Så hvad hjælper jeg med? Jeg hjælper deltagerne med regnearbejdet, når de syntes, at det bliver en tand for svært. Jeg læser matematik på tredje år på Københavns Universitet, og før Corona var jeg også en del af KU Matematik Cheerleading. Jeg har været deltager på Matematik campen for nogle år siden, og har endelig besluttet mig for at vende tilbage til (i min optik) verdens bedste sommer camp. (PS jeg skal gøre opmærksom på, at mit tekststykke er foruden fjel)
Hey! Jeg er Caroline og er 19 år og går pt. i gymnasiet HTX hvor jeg har biotek og mat A og hvor jeg bliver student til sommer.
På campen vil i nok mest se mig bag et kamera, da jeg vil fungere som fotograf. Udover fotograf fungere jeg også som deltagerkontakt, så det er mig der primært kommer til at sende jer alle de praktiske mails op til campen og gerne også mig i skal sende alle jeres spørgsmål - så sørger jeg for at sende spørgsmålene videre til de rigtige.
En fun fact om mig er at jeg er i stand til at føre fulde samtaler i søvne.
Hej! Jeg hedder Emma, er 18 år og skal være praktisk på campen. Til sommer bliver jeg (forhåbentligt ;)) student fra HTX og herefter er det min plan at søge ind på matematikstudiet. I 2021 var jeg deltager på både MatCamp og FysikCamp, så det her er første gang, jeg kommer bag kulisserne - og det glæder jeg mig helt vildt til! Jeg glæder mig til at se jer og håber, at I får verdens fedeste uge!
Funfact: Jeg er ret god til at hoppe på kængurustylte ;)
Hejsa, jeg er Erik er 22 år og er faglig ansvarlig.Til dagligt studerer jeg matematik på KU, sammen med mange af de andre faglige og ikke-faglige. Jeg interesserer mig primært for algebraisk topologi og geometri, men er ellers meget glad for det meste matematik (bortset fra analyse). I UNF har jeg tidligere undervist i Topologi på 2021 campen, og i talteori på NaturfagsWeekend. En fun-fact om mit studie er at jeg ikke har regnet med tal større end 2 i over 3 år, og ville nok heller ikke være i stand til det. En anden fun-fact er at jeg fik ødelagt 3-4 porre på 2021 campen, hvordan og hvorfor er en øvelse til læseren.
Hej alle jeg glæder mig til endnu en camp, og især endnu en matematik camp. Jeg har været frivillig i foreningen i over 10 år nu og har derfor prøvet lidt af hvert både lokalt og nationalt. Jeg håber vi kan få nogle lange aftener med Varulv/ Mafia samtidige med at I lærer noget spændende matematik. Jeg kommer på campen til at stå for meget af det praktiske sammen med resten af det praktiske hold, men håber I vil hjælpe os med sammen at skabe nogle gode rammer.
Jeg studere electro teknologi, så for mig skal matematik gerne være lidt mere anvendt, men har nu selv været på matematik camp tilbage i 2012, så ved godt hvordan man kan hygge sig med det lidt mere abstrakte.
Hej derude, jeg hedder Hans og studerer ‘Matematik og Teknologi’ på DTU, så jeg studerer den lidt mere brugbare del af matematikken. Jeg stiftede første gang bekendtskab med UNF som deltager på en ScienceCamp tilbage i 2015; og har siden 2018 været frivillig i UNF. På campen er jeg Co-koordinator, så min primære opgave er at sikre det hele kører som det skal. Jeg glæder mig til at se dig/jer på campen.
Halløjsa, jeg hedder Hjalte og jeg er koordinator på matematik camp 2022. Jeg er derfor den, som I skal tage fat i, hvis mine minions ikke opfører sig ordentligt. Når jeg ikke udsteder kommandoer til mine minions læser jeg matematik med sidefag i datalogi på SDU, hvor jeg færdiggør min bachelor til sommer.
Hej, jeg hedder Jacob, jeg er 21 år og jeg skal være praktisk hjælper på campen. Til daglig læser jeg anvendt matematik på SDU, hvor jeg gerne skulle afslutte min bachelor til sommer. Det er første gang jeg skal være arrangør på en UNF camp og det glæder jeg mig meget til. Faktisk så glæder jeg mig så meget, at raten hvorved min forventning stiger, er stigende. Fun fact: Jeg har altid en god pun. Uanset om I vil det eller ej.
Hej allesammen. Mit navn er Janne og jeg studerer datalogi på KU. Jeg har også en bachelor i matematik, så jeg kan godt snakke lidt med på sjove matematik-memes. Jeg skal være med til at lave et mega fedt socialt program til jer, så jeg er sikker på, at vi får det mega fedt på campen! Jeg glæder mig til, at møde jer!
Vær hilset, mit navn er Jesper og jeg er Kasserer på dette års Matematik camp. Det vil sige at det er blandt andet mig som har overblikket over campens finanser. Senere på campen vil jeg derfor hjælpe jer med at blive klar til få refunderet jeres penge for transport til og fra campen.
Til daglig studerer jeg fysik på Københavns Universitet og skal til at skrive speciale inden for Komplekse systemer og Kaos.
Jeg glæder mig til at se jer på campen.
jeg hedder Karl er 24 år og læser matematik med sidefag i datalogi på SDU. Jeg skal være faglig på campen hvor jeg skal undervise jer i den fantastiske verden af stokastiske variable!
Jeg interesserer mig for statistik, dog den teoretiske del hvor man ikke laver noget reelt dataanalyse, samt abstract algebra. Derudover så er mit yndlingstal 2, af flere årsager nogle gode fact omkring 2 er:
Det er det mindste narcissistiske primtal i alle talbaser, samt bliver brugt til at definere hvornår tal er lige og ulige!
Det er mit første år både som faglig og arrangør på matcamp, og ydermere første år jeg kender til UNF, så glæder mig meget til at lave en god camp for alle.
Hej. Jeg hedder Kristian og er 21 år og læser nanoteknologi på AAU. Jeg har rollen som socialansvarlig på campen, så jeg skal sammen med resten af socialteamet stå for de forskellige lege, der er på campen. Matcamp mæssigt så er jeg ved at blive en fast del af campen, da jeg har med på matcamp siden 2018 enten som deltager eller arrangør. Jeg ser frem til at møde jer alle på campen.
Fun fact: Da jeg var mindre gik jeg til skak, hvor jeg bl.a. deltog i skakturneringer. Det har medført en del pokaler, som jeg altid skulle vise frem til min klasse i folkeskolen, når jeg havde vundet dem.
Hej! Jeg hedder Mai, og jeg skal være faglig på campen. Jeg læser på kandidaten i matematik på KU, og glæder mig til at møde jer.
Jeg har selv været deltager på matematikcamp i 2016 og 2017, og været arrangør i 2019, 2020, 2021 og nu 2022, så jeg har en del erfaring.
Fun fact om mig er, at jeg er virkelig glad for at bage kage (og at spise det).
Jeg hedder Marie, er 22 år gammel og læser matematik ved Københavns Universitet. Jeg bliver færdig med min bachelor til sommer (altså lige inden MatCamp). Jeg har de sidste tre år været med til arrangere UNF Naturfagsweekend (for folkeskoleelever), hvor jeg har undervist i et matematikforløb, ligesom jeg også skal på årets MatCamp. Jeg har selv været deltager på MatCamp tilbage i 2019.
På matematikstudiet er jeg ved at specialisere mig indenfor algebra, men jeg interesserer mig også for blandt andet knudeteori, som er det forløb, jeg skal undervise i på MatCamp i år.
Fun fact om mig: Som en rigtig matematiker har jeg naturligvis en kridttavle derhjemme - til gengæld drikker jeg ikke kaffe, men holder mig til te ligesom de fleste af de andre faglige på MatCamp i år.
Hej, jeg hedder Mathias og jeg skal være faglig på campen. Jeg skal undervise om Kombinatorisk spilteori sammen med AK. Jeg studerer Datalogi på KU og har tidligere læst Matematik på KU også. Jeg har været arrangør på Matematik Camp siden 2016 og jeg glæder mig rigtig meget til at undervise jer.
Fun fact: Sætning: Alle mennesker har et fun fact. Bevis: Antag for modstrid, at der findes en person uden et fun fact, men dette ville være et fun fact for den person. Dette er en modstrid, ergo har alle mennesker et fun fact.
Hej, Jeg hedder Michael og jeg er 28 år. Jeg er praktisk ansvarlig på Matematik Camp 2022. Jeg er derfor sammen med en række andre dygtige og arbejdsomme frivillige med at sørge for alle de praktiske ting bliver ordnet undervejs i ugen, hvor campen finder sted. Jeg har været aktiv i UNF siden 2011, hvor jeg selv deltog på en UNF Science Camp, og jeg har igennem tiden lavet en masse andet i UNF. I 2018 færdiggjorde jeg min uddannelse som cand.scient. i biomedicin ved Syddansk Universitet, og jeg har siden 2020 undervist på sygeplejerskeuddannelsen i Hillerød, blandet andet i lægemiddelregning.
Jeg hedder Mikkel, og jeg skal være praktisk på campen. Når campen starter er jeg lige blevet student fra HTX, hvor jeg har haft bioteknologi A og matematik A. Jeg deltog på biotek camp i 2021 og dette er min første camp som arrangør.
Fun fact: mit yndlings matematik er integralregning,
Hyggehejsa! Jeg hedder Nanna og jeg skal være faglig på Matematik camp og undervise sammen med Mai i Gruppeteori. Til daglig læser jeg matematik på KU på min kandidat og det er andet år, jeg er med som faglig på Matematik Camp.
Jeg kan godt lide at danse og være kreativ og spille brætspil med mine venner.
Fun fact: Jeg er den arrangør på campen, der kan flest Disney sange udenad.
Hej, jeg hedder Peter og er 22 år. Jeg er i gang med mit 3. år af matematikuddannelsen på AU og færdiggør forhåbentlig min bachelor til sommer. Jeg har været med på mat-camp som deltager i 2019 og som arrangør hvert år siden da. På denne camp skal jeg være nattevagt. Jeg glæder mig til at se jer alle på campen.
Hej, jeg hedder Peter, 22 år. Jeg har været deltager på science camps i 18 og 19. På campen er jeg socialhjælper.
Til daglig studerer jeg fysik og nanoteknologi på 3. år på DTU.
Jeg ser frem til at arrangere en masse sjove aktiviteter.
Hej! Jeg hedder Rasmus. Jeg har en bachelor i matematik, og jeg er nu på første år af bacheloren i forsikringsmatematik. Som konsekvens har jeg bl.a. undervist mig selv i et førsteårskursus i en periode. Jeg interesserer mig for mange grene af matematikken, hvilket mine uddannelsesplaner nok afslører.
På campen er jeg faglig. Jeg var faglig hjælper sidste år, og jeg var deltager i 2017 og 2018. Jeg ser meget frem til at undervise jer!
Rasmus Viktor Juul Svendsen
Vær hilset! Jeg er Rasmus, og er på socialteamet på UNF MatCamp 2022, hvilket for jer betyder, at jeg er en af dem, der har stået for at planlægge og, i fremtiden, udføre de sociale aktiviteter, der skal knytte jer sammen, og bare generelt være fede. Det betyder også, at jer er tilgængelig til hyggesnak, noget af tiden i hvert fald. Bonuspoint hvis det er om D&D, MtG, semantiske puns eller absurd og unødvendig misbrug af filosofi. Hvilke point, ved jeg du spørger dig selv? Du får se. Ja, dig, specifikt...
Jeg har været på både Matematik og Computer Science Camp med UNF fra 2018-2021 som deltager, så det her er mit første år som arrangør. For tiden, siden socialteamet desværre ikke er et fuldtidsjob, læser jeg Matematik og Teknologi på DTU i Lyngby. Far vel!
Praktisk + Konstitueret salatbarsansvarlig
Hej, jeg hedder Simon, og jeg er 18 år. Jeg skal være praktisk hjælper på MatCamp her i 2022. Til daglig går jeg lige nu i 3.G på HTX i Randers, hvor jeg har matematik A, fysik A og kemi A. Når MatCamp starter har jeg så lige afsluttet mit gymnasieforløb. Jeg lærte UNF at kende i sommeren 2021, hvor jeg var deltager på både MatCamp og Fysik Camp. Jeg glæder mig til at se jer alle på campen, og håber i får en fantastisk uge.
Salatbarsansvarlig + Madmor mikro
Hej med jer. Jeg hedder Sofie og jeg skal være salatbarsansvarlig (AKA main minion of Madmor) på MatCamp 2022. Under normale omstændigheder læser jeg biomedicin i Aberdeen, så det mest matematiske jeg har gjort længe er at tegne kurver. I år er jeg dog på praktik på DTU, hvilket har givet mig chancen for at være UNF aktiv igen, heriblandt at afholde fede camps. Jeg har været i foreningen siden 2017 og har været med til et par camps, først som deltager og som praktisk/køkkenteam på MatCamp 21. Jeg glæder mig til at se jer til MatCamp, og få en skøn uge.
tak til vores sponsorer og samarbejdspartnere